

**ΘΕΣΣΑΛΟΝΙΚΗ 11/2/2021**

**ΔΕΛΤΙΟ ΤΥΠΟΥ**

**ΑΞΙΟΠΟΙΗΣΗ ΤΩΝ ΑΝΕΡΓΩΝ ΠΤΥΧΙΟΥΧΩΝ ΓΙΑ ΤΗΝ ΕΠΙΤΑΧΥΝΣΗ ΤΗΣ ΔΙΑΔΙΚΑΣΙΑΣ ΑΠΟΝΟΜΗΣ ΤΩΝ ΣΥΝΤΑΞΕΩΝ**

“Αφού πρώτα κατάφεραν μέσα σε ενάμιση χρόνο να υπερδιπλασιάσουν τον αριθμό εκκρεμών συντάξεων, οι οποίες ανέρχονται πλέον 360.000, αναζητούν τώρα μαγικές λύσεις με ακριβοπληρωμένους project manager, με σχέδια επί χάρτου και με συνδρομή του ιδιωτικού τομέα.

Αγνοούν επιδεικτικά την πρόταση του ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ για επαναπρόσληψη των 600 περίπου ανέργων πτυχιούχων από το Πρόγραμμα του ΟΑΕΔ, που έχουν εργαστεί ήδη στον e- ΕΦΚΑ και έχουν τόσο τις εξειδικευμένες γνώσεις και τη διάθεση όσο και την εμπειρία, να συνδράμουν ουσιαστικά στη διαδικασία απονομής των συντάξεων.

Με επίκαιρη ερώτηση που κατέθεσα στη Βουλή ζητώ από τον υπουργό Εργασίας και Κοινωνικών Υποθέσεων να μας ενημερώσει εάν προτίθεται να αξιοποιήσει τους 600 άνεργους πτυχιούχους για την αποκατάσταση της εύρυθμης λειτουργίας του e- ΕΦΚΑ και την επιτάχυνση της απονομής των συντάξεων”.

Χρήστος Γιαννούλης

Βουλευτής Α Θεσσαλονίκης ΣΥΡΙΖΑ-ΠΡΟΟΔΕΥΤΙΚΗ ΣΥΜΜΑΧΙΑ